CELEX: 32017D1791
Language: hu
Date: 2017-10-04 00:00:00
Title: A Bizottság (EU) 2017/1791 végrehajtási határozata (2017. október 4.) a Guatemalából származó banán behozatalára a 20/2013/EU európai parlamenti és tanácsi rendelet 15. cikke értelmében alkalmazott kedvezményes vámtételek ideiglenes felfüggesztése nem helyénvaló voltának megállapításáról

5.10.2017   
            
            
               HU
            
            
               Az Európai Unió Hivatalos Lapja
            
            
               L 257/1
            
         A BIZOTTSÁG (EU) 2017/1791 VÉGREHAJTÁSI HATÁROZATA
   (2017. október 4.)
   a Guatemalából származó banán behozatalára a 20/2013/EU európai parlamenti és tanácsi rendelet 15. cikke értelmében alkalmazott kedvezményes vámtételek ideiglenes felfüggesztése nem helyénvaló voltának megállapításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az egyrészről az Európai Unió és tagállamai, másrészről Közép-Amerika közötti társulás létrehozásáról szóló megállapodásban foglalt kétoldalú védzáradék és banánkereskedelmi stabilizációs mechanizmus végrehajtásáról szóló, 2013. január 15-i 20/2013/EU európai parlamenti és tanácsi rendeletre (1), és különösen annak 15. cikke (2) bekezdésére,
   mivel:
   
               (1)
            
            
               Az egyrészről az Európai Unió és tagállamai, másrészről Közép-Amerika között létrejött társulási megállapodás (2) (a továbbiakban: megállapodás) banánkereskedelmi stabilizációs mechanizmust vezetett be, amely a közép-amerikai országokra vonatkozóan a 2013. év folyamán, konkrétan Guatemalára vonatkozóan pedig 2013. december 1-jén vált ideiglenesen alkalmazandóvá.
            
         
               (2)
            
            
               Ezen, a 20/2013/EU rendelettel végrehajtott stabilizációs mechanizmus szerint, amint az érintett országok valamelyikéből származó (az Európai Unió 2012. január 1-jei Kombinált Nómenklatúrája szerinti 0803 00 19 vámtarifaszámú) friss banán behozatala meghaladja a meghatározott küszöbmennyiséget, a Bizottság a 20/2013/EU rendelet 14. cikkének (4) bekezdésében említett sürgősségi eljárás keretében végrehajtási jogi aktust fogadhat el, amelyben ideiglenesen felfüggesztheti az adott országból származó friss banán behozatalára alkalmazott kedvezményes vámtételeket, vagy úgy határozhat, hogy e felfüggesztés nem helyénvaló.
            
         
               (3)
            
            
               A Guatemalából származó friss banán Unióba irányuló behozatala 2017. augusztus 23-án meghaladta a fent említett kereskedelmi megállapodásban meghatározott 67 500 tonnás küszöbmennyiséget.
            
         
               (4)
            
            
               Ezzel összefüggésben a Bizottság a 20/2013/EU rendelet 15. cikkének (3) bekezdése értelmében figyelembe vette az adott behozatalnak az uniós banánpiac helyzetére gyakorolt hatását annak eldöntése során, hogy fel kell-e függeszteni a kedvezményes vámtételeket. A Bizottság megvizsgálta az érintett behozatal uniós árszintre gyakorolt hatását, a más forrásból származó termékek behozatalának alakulását, valamint a friss banán uniós piacának általános stabilitását.
            
         
               (5)
            
            
               A Guatemalából származó friss banán behozatala a 2017-re meghatározott küszöbérték meghaladásakor a friss banán Európai Unióba irányuló összes behozatalának mindössze 2 %-át tette ki. A Guatemalából származó behozatal a friss banán Unióba irányuló összes behozatalának mindössze 1,8 %-át képviseli.
            
         
               (6)
            
            
               Az Unióval szintén szabadkereskedelmi megállapodást aláírt, jelentős exportáló országokból – nevezetesen Kolumbiából, Ecuadorból és Costa Ricából – származó frissbanán-behozatal az említett országokra vonatkozó küszöbérték 47,4 %, 51,1 %, illetve 50,4 %-át érte el. A stabilizációs mechanizmus keretében „kihasználatlan” mennyiségek (körülbelül 3 millió tonna) számottevően meghaladják a Guatemalából eddig érkezett összes behozatalt (68 400 tonna).
            
         
               (7)
            
            
               2017 első hat hónapjában a Guatemalából érkező behozatal esetében az átlagos importár 573 EUR/tonna volt, ami 15 %-kal alacsonyabb, mint az Unióba máshonnan behozott friss banán átlagos importára. Az importmennyiség azonban – ahogyan az (5) preambulumbekezdésben is szerepel – nagyon alacsony szinten maradt.
            
         
               (8)
            
            
               Az uniós piacon a banán átlagos nagykereskedelmi ára július végéig általában csökkenő tendenciát mutat, azt követően pedig növekszik. Ennek eredményeként a (valamennyi származású) banán átlagos nagykereskedelmi ára valóban 8 %-kal elmaradt az első félév átlagárától. Ugyanakkor háromhetes átlagot tekintve az EU-ban termesztett sárga banán nagykereskedelmi árának átlagos szintje 2017 júliusában (910 EUR/tonna) a korábbi évek (során megfigyelt árak) szintjével (910 EUR/tonna, 880 EUR/tonna és 900 EUR/tonna) azonos szinten maradt.
            
         
               (9)
            
            
               Ezért ebben a szakaszban nincsen sem arra utaló jel, hogy a Guatemalából származó friss banán éves küszöbmennyiségen felüli behozatala zavarta volna az uniós banánpiac stabilitását, sem arra, hogy e behozatal jelentős hatást gyakorolt volna az uniós termelőkre.
            
         
               (10)
            
            
               Arra sem utal semmi, hogy 2017 augusztusában az Unió legkülső régióiban a gazdasági helyzet súlyosan rosszabbodott volna vagy ennek veszélye fennállt volna.
            
         
               (11)
            
            
               Ezért a Guatemalából származó banán behozatalára alkalmazott kedvezményes vámtételek ideiglenes felfüggesztése nem tűnik helyénvalónak.
            
         
               (12)
            
            
               Tekintettel arra, hogy a Guatemalából érkező behozatal már augusztusban meghaladta az éves küszöbmennyiséget, a Bizottság folytatja e tekintetben végzett nyomonkövetési tevékenységét, és időben újra megvizsgálja a banánpiaci helyzetet, ami adott esetben intézkedések elfogadását eredményezheti,
            
         ELFOGADTA EZT A HATÁROZATOT:
   1. cikk
   A Guatemalából származó és az Európai Unió Kombinált Nómenklatúrájában a 0803 00 19 vámtarifaszám alá besorolt friss banán behozatalára alkalmazott kedvezményes vámtétel ideiglenes felfüggesztése nem helyénvaló.
   2. cikk
   Ez a határozat az Európai Unió Hivatalos Lapjában való kihirdetésének napján lép hatályba.
   
      Kelt Brüsszelben, 2017. október 4-én.
      
         
            a Bizottság részéről
         
         
            az elnök
         
         Jean-Claude JUNCKER
      
   
   
      (1)  HL L 17., 2013.1.19., 13. o.
   
   
      (2)  HL L 346., 2012.12.15., 1. o.